CELEX: 62020TN0224
Language: el
Date: 2020-04-17 00:00:00
Title: Υπόθεση T-224/20: Προσφυγή της 17ης Απριλίου 2020 — FT κ.λπ. κατά Επιτροπής

27.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/16
            
         
      Προσφυγή της 17ης Απριλίου 2020 — FT κ.λπ. κατά Επιτροπής
      (Υπόθεση T-224/20)
      (2020/C 247/24)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες: FT και 22 άλλοι προσφεύγοντες (εκπρόσωπος: J.-N. Louis, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής σχετικά με την έκδοση των εκκαθαριστικών σημειωμάτων των προσφευγόντων για τον μήνα Ιούνιο 2019 καθόσον με την εν λόγω απόφαση εφαρμόζονται, για πρώτη φορά, νέοι διορθωτικοί συντελεστές επί των αποδοχών τους, με αναδρομική ισχύ από 1ης Αυγούστου 2018·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής οι προσφεύγοντες προβάλλουν δύο λόγους ακυρώσεως.
      
                  1.
               
               
                  Με τον πρώτο λόγο προβάλλεται παράβαση των άρθρων 64 και 65 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ), παραβίαση της αρχής της ίσης μεταχειρίσεως και πρόδηλη πλάνη εκτιμήσεως.
                  
                              —
                           
                           
                              Οι προσφεύγοντες εκτιμούν συναφώς ότι η Επιτροπή δεν τους παρέσχε στοιχεία ώστε να είναι σε θέση να κατανοήσουν όχι μόνο τη μείωση του διορθωτικού συντελεστή που εφαρμόστηκε επί των αποδοχών τους αλλά και την αναδρομική εφαρμογή του η οποία συνεπάγεται ιδιαίτερα σημαντική οφειλή.
                           
                        
            
                  2.
               
               
                  Με τον δεύτερο λόγο προβάλλεται παράβαση του άρθρου 85 του ΚΥΚ, παραβίαση της αρχής της ασφάλειας δικαίου και παράβαση του καθήκοντος μέριμνας.
                  
                              —
                           
                           
                              Οι προσφεύγοντες υποστηρίζουν ότι δεν ήταν σε θέση να προβλέψουν την αξιοσημείωτη πτώση του διορθωτικού συντελεστή που εφαρμόστηκε επί των αποδοχών τους, για την χρονική περίοδο αναφοράς, με αναδρομική ισχύ. Κατά την άποψή τους, καθόσον δεν πληρούνται οι προϋποθέσεις του άρθρου 85 του ΚΥΚ, η Επιτροπή δεν μπορεί να αναζητήσει από αυτούς την επιστροφή αποδοχών πολλών μηνών λόγω της τροποποιήσεως του διορθωτικού συντελεστή με αναδρομική ισχύ.